31994R3125
L 330/39
JURNALUL OFÍCIAL AL UNIUNII EUROPENE
REGULAMENTUL (CE) NR. 3125/94 AL COMISIEI
din 20 decembrie 1994
de modificare a Regulamentului (CEE) nr. 1722/93 de punere în aplicare a Regulamentelor (CEE) nr. 1766/92 și (CEE) nr. 1418/76 ale Consiliului privind restituirile pentru producție în sectoarele cerealelor și orezului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Norvegiei, Austriei, Suediei și Finlandei (1), în special articolul 169 alineatul (2),
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței cerealelor (2), modificat ultima dată de Regulamentul (CE) nr. 1866/94 (3) și Regulamentul (CEE) nr. 1418/76 al Consiliului din 21 iunie 1976 privind organizarea comună a pieței orezului (4), modificat ultima dată de Regulamentul (CE) nr. 1869/94 (5),
întrucât Regulamentul (CEE) nr. 1722/93 (6) al Comisiei, modificat de Regulamentul (CE) nr. 1586/94 (7), a cărui valabilitate se extinde dincolo de 1 ianuarie 1995, trebuie modificat pentru a se permite plata restituirilor pentru producție pentru amidonul de orz și ovăz în Finlanda și Suedia;
întrucât, conform articolului 2 alineatul (3) din Tratatul de aderare (8), instituțiile Comunităților Europene pot adopta înainte de aderare măsurile menționate la articolul 169 din Act, care intră în vigoare numai sub rezerva și la data intrării în vigoare a Tratatului,
ADOPTĂ PREZENTUL REGULAMENT:
Articolul 1
Regulamentul (CEE) nr. 1722/93 se modifică după cum urmează:
1.
La articolul 1 alineatul (1) se adaugă următorul paragraf:
„Pentru Finlanda și Suedia, restituirea se poate acorda și pentru folosirea amidonului de orz și ovăz în limita unei cantități de 50 000 de tone în Finlanda și 10 000 de tone în Suedia.”;
2.
La articolul 3:
(a)
alineatele (2) și (3) se înlocuiesc cu următorul text:
„(2) Restituirea per tonă de amidon de porumb, grâu, cartofi, orez sau brizură de orez se calculează, inter alia, pe baza diferenței dintre:
(i)
prețul de intervenție pentru cereale pe luna în cauză având în vedere diferențele dintre prețurile de piață pentru porumb;
(ii)
media dintre prețurile CIF folosite la calcularea taxei de import în primele 25 de zile ale lunii care precede luna în care se depune cererea, înmulțită cu un coeficient de 1,60.
(3) Restituirea per tonă de amidon de orz și ovăz se calculează, inter alia, pe baza diferenței dintre:
(i)
prețul de intervenție pentru cereale pe luna în cauză având în vedere diferențele dintre prețurile de piață pentru orz;
(ii)
media dintre prețurile CIF folosite la calcularea taxei de import în primele 25 de zile ale lunii care precede luna în care se depune cererea, înmulțită cu un coeficient de 2,7.
(4) În cazul unor fluctuații semnificative ale prețurilor de piață pentru porumb și/sau grâu și/sau orz în Comunitate sau pe piața mondială în perioada definită la alineatul (1), restituirea calculată conform alineatelor (2) și (3) poate fi modificată pentru a ține cont de aceste fluctuații.”;
(b)
alineatele (4), (5) și (6) devin (5), (6) și respectiv (7);
3.
La anexa II:
(a)
Capitolul A se înlocuiește cu următorul text:
„A. AMIDON DE BAZĂ (1) (4)
ex 1108
Amidon: inulină:
- Amidon:
1108 11 00
- - Amidon de grâu
1,00
1108 12 00
- - Amidon de porumb
1,00
1108 13 00
- - Amidon de cartofi
1,00
ex 1108 19
- - Alte tipuri de amidon:
1108 19 10
- - - Amidon de orez
1,00
1108 19 90
- - - Altele: amidon de orz și ovăz
1,00”
(b)
nota de subsol 1 se înlocuiește cu următorul text:
„(1)
Coeficientul prezentat se aplică amidonului cu un conținut de masă uscată de cel puțin 87 % în cazul amidonului de porumb, orez și grâu, și de cel puțin 80 % în cazul amidonului de cartofi.
Restituirea pentru producție de plătit pentru amidonul de bază cu un conținut de masă uscată mai mic decât cel prezentat se modifică folosind formula:
1.
amidon de porumb, orez, grâu, orz și ovăz:
2.
amidon de cartofi:
Conținutul de masă uscată din amidon se determină conform metodei stabilite la anexa la Regulamentul (CEE) nr. 1908/84 al Comisiei (JO L 178, 5.7.1984, p. 22). Dacă se plătește restituirea pentru producție pentru amidonul de la codul NC 1108, puritatea amidonului în conținut de substanță uscată trebuie să fie de minim 97 %.
La stabilirea gradului de puritate a amidonului se folosește metoda precizată la anexa III la prezentul regulament.”
Articolul 2
Prezentul regulament intră în vigoare la data și sub rezerva intrării în vigoare a Tratatului de aderare a Norvegiei, Austriei, Finlandei și Suediei.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 decembrie 1994.